CELEX: 52017PC0214
Language: da
Date: 2017-05-08
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne på mødet mellem parterne i fiskeriaftalen for det sydlige Indiske Ocean (SIOFA), og om ophævelse af afgørelse 14404/12

EUROPA-KOMMISSIONEN
            Bruxelles, den 8.5.2017
            COM(2017) 214 final
            2017/0091(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne på mødet mellem parterne i fiskeriaftalen for det sydlige Indiske Ocean (SIOFA), og om ophævelse af afgørelse 14404/12
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets afgørelse 2008/780/EF
                  1
                godkendte Unionen fiskeriaftalen for det sydlige Indiske Ocean (aftalen), som oprettede mødet mellem parterne i fiskeriaftalen for det sydlige Indiske Ocean (SIOFA). Inden for SIOFA er mødet mellem parterne ansvarligt for vedtagelsen af foranstaltninger, som skal sikre den langsigtede bevarelse og bæredygtige udnyttelse af fiskeressourcerne inden for SIOFA-området og sikre de marine økosystemer, hvor disse ressourcer forekommer. Sådanne foranstaltninger kan blive bindende for Unionen.
            
            
               Den holdning, der skal vedtages på Unionens vegne i RFFO'er, fastlægges i øjeblikket i henhold til en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årligt møde mellem parterne i uofficielle kommissionsdokumenter, som drøftes i Rådets arbejdsgruppe.
            
            
               Hvad angår mødet mellem parterne i SIOFA, fastsættes det i Rådets afgørelse 14404/12 af 5. oktober 2012, at Unionens holdning skal tages op til revision før årsmødet i 2017. Dette forslag tager derfor sigte på at fastlægge Unionens holdning i SIOFA for perioden 2017-2021 og således erstatte Rådets afgørelse 14404/12 af 5. oktober 2012, som vedrører perioden 2012-2016.
            
            
               •Sammenhæng med de gældende regler på samme område
            
            
               Denne revision tager sigte på at indarbejde den nye fælles fiskeripolitiks principper og retningslinjer som fastsat i Europa-Parlamentets og Rådets forordning (EU) nr. 1380/2013
                  2
               , idet der også tages hensyn til målene i Kommissionens meddelelse om den fælles fiskeripolitiks eksterne dimension
                  3
               . Endvidere er Unionens holdning blevet tilpasset Lissabontraktaten. 
            
            
               Som det er tilfældet for den nuværende holdning, indeholder følgende holdning generelle principper og retningslinjer og i nødvendigt omfang de særlige forhold, der gør sig gældende for SIOFA. Desuden er standardproceduren for præcisering af Unionens holdning fra år til år blevet indarbejdet i overensstemmelse med medlemsstaternes ønske.
            
            
               •Sammenhæng med Unionens politik på andre områder
            
            
               
                  Ikke relevant
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Denne afgørelse er baseret på traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9, hvori det fastsættes, at Rådet på forslag af Kommissionen skal vedtage en afgørelse om den holdning, der indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger. Dette finder anvendelse på den holdning, der skal indtages af Kommissionen på Unionens vegne på mødet mellem parterne i SIOFA. 
            
            
               Europa-Parlamentets og Rådets forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning. 
            
            
               Følgende afgørelse erstatter Rådets afgørelse 14404/12, som vedrører perioden 2012-2016, og vedrører perioden 2017-2021.
            
            
               •Nærhedsprincippet (for områder, der ikke er omfattet af enekompetence) 
            
            
               
                  Ikke relevant
               
            
            
               •Proportionalitetsprincippet
            
         
         
            
               
                  Ikke relevant
               
            
            
               •Valg af retsakt
            
            
               I henhold til artikel 218, stk. 9, i traktaten om Den Europæiske Unions funktionsmåde skal Rådet på forslag af Kommissionen vedtage en afgørelse om fastlæggelse af den holdning, der indtages på Unionens vegne i regionale fiskeriforvaltningsorganisationer (RFFO'er), når disse skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Ikke relevant 
               
            
            
               •Indhentning og brug af ekspertbistand
            
            
               
                  Ikke relevant
               
            
            
               •Konsekvensanalyse
            
            
               
                  Ikke relevant 
               
            
            
               •Målrettet regulering og forenkling
            
            
               
                  Ikke relevant 
               
            
            
               •Grundlæggende rettigheder
            
            
               
                  Ikke relevant 
               
            
            
               4.VIRKNINGER FOR BUDGETTET
            
            
               
                  Ikke relevant 
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
         
         
            
               
                  Ikke relevant 
               
            
            
               •Forklarende dokumenter (for direktiver)
            
            
               
                  Ikke relevant 
               
            
            
               •Nærmere redegørelse for de enkelte bestemmelser i forslaget
            
            
               
                  Ikke relevant 
               
            
            
               2017/0091 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne på mødet mellem parterne i fiskeriaftalen for det sydlige Indiske Ocean (SIOFA), og om ophævelse af afgørelse 14404/12
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 38 sammenholdt med artikel 39, stk. 1, litra d), i traktaten om Den Europæiske Unions funktionsmåde er et af målene for den fælles fiskeripolitik at sikre forsyningerne. 
            
            
               (2)I henhold til artikel 2 i Europa-Parlamentets og Rådets forordning (EU) nr. 1380/2013
                  4
                skal Unionen sikre, at fiskeri- og akvakulturaktiviteterne er miljømæssigt bæredygtige på langt sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til fødevareforsyningssikkerheden. I samme forordning fastsættes det ligeledes, at den fælles fiskeripolitik skal forvalte fiskeriet efter en forsigtighedstilgang og bestræbe sig på at sikre, at udnyttelsen af havets levende biologiske ressourcer genopretter og opretholder bestandene af befiskede arter over niveauer, der kan give maksimalt bæredygtigt udbytte. Den fastsætter også, at Unionen har som mål at træffe forvaltnings- og bevarelsesforanstaltninger baseret på den bedste foreliggende videnskabelige rådgivning for at fremme fangstmetoder, der bidrager til et mere selektivt fiskeri, undgåelse og størst mulig begrænsning af uønskede fangster, fiskeri med begrænset indvirkning på det marine økosystem og fiskeriressourcerne og gradvis eliminering af udsmid. Artikel 28 i forordning (EU) nr. 1380/2013 fastsætter også specifikt, at Unionen skal anvende disse principper i forbindelse med sin eksterne politik. 
            
            
               (3)Ved Rådets afgørelse 2008/780/EF
                  5
                indgik Unionen fiskeriaftalen for det sydlige Indiske Ocean (SIOFA). Mødet mellem parterne i SIOFA er ansvarligt for vedtagelsen af foranstaltninger, som skal sikre den langsigtede bevarelse og bæredygtige udnyttelse af fiskeressourcerne inden for SIOFA-området gennem anvendelse af forsigtighedstilgangen og en økosystembaseret tilgang til fiskeriforvaltning og på denne måde sikre de marine økosystemer, hvor disse ressourcer forekommer. Sådanne afgørelser skal være bindende for Unionen.
            
            
               (4)Den 5. oktober 2012 vedtog Rådet afgørelse 14404/12 om fastlæggelse af den holdning, som Unionen skal indtage inden for rammerne af fiskeriaftalen for det sydlige Indiske Ocean (SIOFA).
            
            
               (5)I afgørelse 14404/12 fastsættes det, at den deri fastlagte holdning senest skal tages op til revision i forbindelse med det årlige møde mellem parterne i SIOFA i 2017. Afgørelse 14404/12 bør derfor ophæves og erstattes af en ny afgørelse. 
            
            
               (6)I betragtning af udviklingen i fiskeressourcerne inden for SIOFA-området og det deraf følgende behov for, at der i Unionens holdning tages hensyn til den nye udvikling, herunder nye statistiske, biologiske og andre oplysninger, der forelægges forud for eller på det årlige møde mellem parterne, skal der fastlægges procedurer i overensstemmelse med princippet om loyalt samarbejde mellem EU-institutionerne, der er fastsat i artikel 13, stk. 2, i TEU, med hensyn til præciseringen fra år til år af Unionens holdning.
            
            
               (7)Kommissionen repræsenterer EU på det årlige møde mellem parterne i SIOFA i overensstemmelse med artikel 218 og artikel 3, stk. 1, i TEUF. Denne afgørelse er derfor rettet til Kommissionen — 
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som Den Europæiske Union skal indtage på det årlige møde mellem parterne i SIOFA, når dette organ skal vedtage retsakter, der har retsvirkninger, er fastlagt i bilag I.
            
            
               Artikel 2
            
            
               Den holdning, som Unionen skal indtage på det årlige møde mellem parterne i SIOFA, præciseres fra år til år i overensstemmelse med bilag II.
            
            
               Artikel 3
            
            
               Unionens holdning, som er fastlagt i bilag I, vurderes og revideres i givet fald af Rådet på forslag fra Kommissionen senest med henblik på det årlige møde mellem parterne i SIOFA i 2022.
            
            
               Artikel 4
            
            
               Afgørelse 14404/12 ophæves hermed.
            
            
               Artikel 5
            
            
               Denne afgørelse er rettet til Europa-Kommissionen. 
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 268 af 9.10.2008, s. 27.
               
               
                  
                     (2)
                  Europa-Parlamentets og Rådets forordning (EU) nr. 1380/2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  KOM(2011) 424 af 13.7.2011.
               
               
                  
                     (4)
                  Europa-Parlamentets og Rådets forordning (EU) nr. 1380/2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (5)
                  
                  
                        Rådets afgørelse 2008/780/EF af 29. september 2008 om indgåelse på Det Europæiske Fællesskabs vegne af fiskeriaftale for det sydlige Indiske Ocean (EUT L 268 af 9.10.2008, s. 27).
                  
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 8.5.2017
            COM(2017) 214 final
            BILAG
            tilForslag tilRÅDETS AFGØRELSE
            om fastlæggelse af den holdning, der skal indtages på Den Europæiske Unions vegne på mødet mellem parterne i fiskeriaftalen for det sydlige Indiske Ocean (SIOFA), og om ophævelse af afgørelse 14404/12
            
            
               
         
         
            
               BILAG I
            
            
               Unionens holdning på mødet mellem parterne i fiskeriaftalen for det sydlige Indiske Ocean
            
            
               (1)Principper
            
            
               Inden for rammerne af SIOFA skal Unionen:
            
            
               a)
                     sikre, at de foranstaltninger, der vedtages inden for rammerne af mødet mellem parterne i SIOFA, er i overensstemmelse med Unionens mål og principper inden for den fælles fiskeripolitik, navnlig ved hjælp af en forsigtighedstilgang og målene om maksimalt bæredygtigt udbytte som fastlagt i artikel 2, stk. 2, i forordning (EU) nr. 1380/2013, med henblik på at fremme gennemførelsen af en økosystembaseret tilgang til fiskeriforvaltning og begrænse fiskeriets indvirkning på miljøet, undgå og begrænse uønskede fangster mest muligt, gradvis eliminere udsmid og minimere fiskeriets indvirkning på de marine økosystemer samt med henblik på, gennem fremme et økonomisk leve- og konkurrencedygtigt EU-fiskeri, at give dem, der er afhængige af fiskeri, en rimelig levestandard, idet der tages hensyn til forbrugernes interesser
            
            
               b)
                     sikre, at de foranstaltninger, der vedtages inden for rammerne af mødet mellem parterne i SIOFA, er i overensstemmelse med målene i SIOFA
            
            
               c)
                     sikre, at de foranstaltninger, der vedtages inden for rammerne af mødet mellem parterne i SIOFA, er forenelige med international ret, især FN's havretskonvention, FN-aftalen om bevarelse og forvaltning af fælles fiskebestande og stærkt vandrende fiskebestande, aftalen om fremme af fiskerfartøjers overholdelse af internationale bevarelses- og forvaltningsforanstaltninger på åbent hav og Levnedsmiddel- og Landbrugsorganisationens aftale af 2009 om havnestatsforanstaltninger
            
            
               d)
                     fremme holdninger, der er sammenhængende med de holdninger, der er indtaget inden for andre regionale fiskeriforvaltningsorganisationer, og, hvis det er relevant, med regionale havkonventioner i samme område
            
            
               e)
                     søge synergi med den politik, som Unionen følger som led i sine bilaterale fiskeriforbindelser med tredjelande, og sikre sammenhæng med sine øvrige politikker, navnlig vedrørende eksterne forbindelser, miljø, handel, udvikling, forskning og innovation med videre
            
            
               f)
                     sikre, at Unionens internationale forpligtelser overholdes
            
            
               g)
                     følge Rådets konklusioner af 19. marts 2012 om meddelelsen om den fælles fiskeripolitiks eksterne dimension
                  1
               
            
            
               h)
                     tilstræbe at skabe lige betingelser for Unionens flåde inden for SIOFA-området på grundlag af de samme principper og standarder som dem, der gælder efter EU-retten, og fremme ensartet gennemførelse af resolutioner og henstillinger.
            
            
               (2)Retningslinjer
            
            
               Unionen skal i relevant omfang stræbe efter at støtte vedtagelsen af følgende tiltag inden for rammerne af mødet mellem parterne i SIOFA:
            
            
               a)
                     foranstaltninger til bevarelse og forvaltning af fiskeressourcer i SIOFA-området baseret på den bedste foreliggende videnskabelige rådgivning, herunder samlede tilladte fangstmængder (TAC'er) og kvoter eller indsatsregulering for arter reguleret af mødet mellem parterne i SIOFA, som resulterer i eller opretholder udnyttelsesgraden for det maksimale bæredygtige udbytte senest i 2020. Om nødvendigt skal det overvejes at indføre særlige foranstaltninger for bestande, der lider under overfiskning, således at fiskeriindsatsen holdes på et niveau, der er i overensstemmelse med fiskerimulighederne, og at de marine økosystemer sikres
            
            
               b)
                     foranstaltninger til overvågning, kontrol og tilsyn i SIOFA-området for at sikre en effektiv kontrol og overholdelse af foranstaltninger vedtaget inden for rammerne af mødet mellem parterne i SIOFA, herunder gennemførelsen af SIOFA-fartøjsovervågningssystemet
            
            
               c)
                     foranstaltninger, der skal forebygge, afværge og standse IUU-fiskeri i SIOFA-området, herunder opførelse af fartøjer på IUU-lister og havnestatsforanstaltninger
            
            
               d)
                     foranstaltninger, der skal minimere fiskeriets negative indvirkning på havets biodiversitet, herunder havfugle, og foranstaltninger til beskyttelse af sårbare marine økosystemer i SIOFA-området i tråd med FN's Generalforsamlings resolutioner og de marine økosystemer, herunder foranstaltninger, der tager sigte på at undgå og i videst muligt omfang reducere uønskede fangster, herunder af økologisk vigtige arter, samt gradvis eliminere udsmid
            
            
               e)
                     foranstaltninger, der tager sigte på at forbyde fiskeri, der kun har til formål at høste hajfinner, og på at kræve, at alle hajer landes med finnerne på
            
         
         
            
               f)
                     fremme af sammenhængende holdninger med andre regionale fiskeriforvaltningsorganisationer, der deltager i forvaltningen af fiskeriet i SIOFA-området
            
            
               g)
                     bidrag til etableringen af et observatørprogram ved at udvikle og bidrage til udarbejdelsen af den relevante observationsordning
            
            
               h)
                     støtte til iværksættelse af regelmæssig gennemgang for at vurdere resultaterne af SIOFA i god tid og gennemførelsen af dets anbefalinger
            
            
               i)
                     foranstaltninger for at sikre en mere afbalanceret fordeling på mellemlang sigt af budgettet for SIOFA
            
            
               j)
                     yderligere tekniske foranstaltninger baseret på rådgivning fra underorganerne, som er fastsat på mødet mellem parterne i SIOFA.
            
            
               BILAG II
            
            
            
               Præcisering fra år til år af den holdning, som Unionen skal indtage 
                  på det årlige møde mellem parterne i fiskeriaftalen for det sydlige Indiske Ocean
            
            
            
               Forud for hvert årligt møde mellem parterne i SIOFA træffes de nødvendige foranstaltninger, så den holdning, der skal indtages på Unionens vegne, tager hensyn til de seneste statistiske, biologiske og andre relevante oplysninger, der er fremsendt til Europa-Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af disse oplysninger forelægger Europa-Kommissionen i tilstrækkelig god tid inden hvert årligt møde mellem parterne i SIOFA Rådet eller dets forberedende organer et skriftligt dokument, der fastlægger enkelthederne i den foreslåede præcisering af Unionens holdning med henblik på drøftelse og godkendelse.
            
            
               Hvis det på senere møder, herunder på stedet, er umuligt at nå til enighed, så Unionens holdning tager hensyn til nye elementer, henvises sagen til Rådet eller dets forberedende organer.
            
         
         
            
                  
                     (1)
                  Jf. dok. 7086/12 PECHE 66.